Az egri Csillagvizsgáló Csillagászati hetének programja 
Berekfürdő, 2026. július 20–26.

Kísérletek héliummal (Zoller Gábor – Dudás Zita)
2026 július 20. 20:00 Rendezvénytér: Nagysátor
Ez egy izgalmas utazás a csillagoktól a mélytengerig, ahol kiderül, mi köti össze a Napot, a héliumot és a búvárok világát. 

[bookmark: _Hlk233233174]Hell Miksa nyomában: úti beszámoló a sarkkörön túlról (Sztakovics János)
2026 július 20. 21:00 Bod László Művelődési Ház
Kövesd végig Hell Miksa és Sajnovics János legendás, sarkkörön túli Vénusz-átvonulás expedícióját egy lenyűgöző északi úti beszámolón keresztül! 

Színek, fények a kémiában (Dr. Murányi Zoltán)
2026 július 21. 20:00 Rendezvénytér: Nagysátor
Az előadás látványos kísérleteken keresztül mutatja be, hogyan kapcsolódik össze a kémia a színek és fények világával. 

Fókuszban a Hold. (V. Tana Judit)
2026 július 21. 21:00 Bod László Művelődési Ház
Diaképes előadás témája a Hold és az Artemis-2 program, a Hold megkerülése.

A világűr kémiája (Kovács Mihály)
[bookmark: _Hlk233967895]2026 július 22. 20:00 Rendezvénytér: Nagysátor
Mit jelent az, hogy a világűrben nincs semmi, és ez a semmi mégis hogyan alakul át? Ez az előadás erről a semmiről szól; nem semmi!

Kísérletek mínusz 196 fokos folyékony nitrogénnel (Zoller Gábor – Dudás Zita)
[bookmark: _Hlk233967359]2026 július 22. 21:00 Rendezvénytér: Nagysátor
Jeges koktélt készítünk, ágyút sütünk el, és megmutatjuk, milyen elképesztő jelenségeket idézhet elő a rendkívüli hideg. 

Kedvenc kísérleteim (Dr. Murányi Zoltán)
2026 július 23. 20:00 Rendezvénytér: Nagysátor
Meglepő jelenségek, érdekes magyarázatok várnak a kíváncsi nézőre – mert a kémia akkor a legjobb, amikor egyszerre szórakoztat és el is gondolkodtat. 

Hogyan lett a csillagnézésből tudomány? (Dr. Nagy Andor)
[bookmark: _Hlk233968082]2026 július 23. 21:00 Bod László Művelődési Ház
Ismerje meg azokat a gondolkodókat és felfedezéseket, amelyek örökre megváltoztatták az emberiség világról alkotott képét!

[bookmark: _Hlk234053633]Kísérletek – a családban (Härtlein Károly)
[bookmark: _Hlk233968199]2026 július 24. 20:00 Rendezvénytér: Nagysátor
Aki eljön, bepillanthat az otthon végezhető természettudományos jelenségek körébe, amit, ha tetszett akár otthon folytathat.

Bor és egészség –borkóstolással egybekötve (Dr. Murányi Zoltán)
2026 július 24. 21:00 Bod László Művelődési Ház
Mitől lesz igazán különleges egy pohár bor? Mikor, hogyan érdemes fogyasztani, és mit mond a tudomány a bor egészségre gyakorolt hatásairól? 

Esti csillagles – távcsöves észlelések (Novák Richárd, V. Tana Judit, Zoller Gábor, Sztakovics János)
2026 július 20–24. naponta, 21:30–23:30. A Repülőmúzeum mögötti téren
Csatlakozzon hozzánk egy varázslatos nyári csillagnézésre, ahol felhőtlen ég esetén távcsöveinkkel megcsodálhatjuk az első negyed felé hízó Hold krátereit és érdekes mélyég-objektumokat.

Nappali távcsöves bemutató (Sztakovics János)
[bookmark: _Hlk233969157]2026 július 20–24. naponta, 15:00–18:30 a Strandfürdő Kis színpada mellett
Fedezze fel központi csillagunk rejtett arcát: szó szerint testközelbe hozzuk a Nap dinamikus és lenyűgöző világát minden korosztály számára.

Játssz és szórakozz velünk! (Murányi Zoltán, Murányi Réka, Murányi Péter, Kovács Mihály, V. Tana Judit, Dudás Zita, Zoller Gábor, Sztakovics János, Nagy Andor, Vanyó József, Kékedi Judit Vanyó Anna, Vida József)
[bookmark: _Hlk233969949]2026 július 20–24. naponta, 15:00–18:30 a Strandfürdő Kisszínpadán
Kísérletezések fizikából, kémiából; Csináld magad program, csillagászati-, logikai játékok; Sakkozás profikkal, Elektronikai összerakósok; Mikroszkópos vizsgálatok; Bőröndmúzeum; Tesztek csillagászatból, fizikából, kémiából.; Pontgyűjtő akciók ajándéktárgyakhoz. 

[bookmark: _Hlk234749443]Brutális fizika és kémia (Härtlein Károly, Dr. Murányi Zoltán, Kovács Mihály, Zoller Gábor, Dr. Vida József)
2026 július 25–26. szombat és vasárnap délután 15:00–16:30 a Nagyszínpadon
Aki eljön, megtapasztalhatja, hogyan lehet az iskolában nem szeretett tantárgyakat megkedvelni egy strand medencéje mellett.
